Nauradų akmuo

Nauradų akmuo – masyvus riedulys, pripažintas valstybiniu valstybiniu gamtos paveldo objektu, esantis Panevėžio rajone, Smilgių seniūnijoje, šalia Nauradų kaimo, 200 m į vakarus nuo kelio . 

Objektas pritaikytas lankymui: kelyje pastatyta rodyklė, nutiestas privažiavimo kelias, prie akmens įrengta automobilių sustojimo vieta, paminklą žymintis betoninis stulpas. Iš Panevėžio iki pat Nauradų driekiasi dviračių takas. 2013 m. didelė riedulio dalis buvo atkasta. Anksčiau virš žemės kyšojo tik viršūnė. Kad akmenį supančioje duobėje nesikauptų vanduo, nuvestas drenažas į žemiau bėgantį upelį.

Lietuvos Respublikos Aplinkos ministerijos paskelbtas saugomu 2007 m. birželio 21 d. įsakymu Nr. D1-352.

 Duomenys 

Akmens struktūra: migmatizuotas granito gneisas su pegmatitinėmis gyslomis. Vietomis padūlėjęs, apskaldytas.

 Aukštis: 2,40 m
 Ilgis: 7,10 m
 Plotis: 5,00 m
 Perimetras: 19,50 m

 Nuorodos 

 Saugomų teritorijų valstybės kadastras  
 Naujamiesčio apylinkių gamtiniai objektai

Kategorija:Panevėžio rajono paveldas
Kategorija:Lietuvos rieduliai